cyanic-selkie/wikianc huggingface dataset:
ஏ. ஐ. செயற்கை அறிவுத்திறன்
கதை
டேவிட்டும் ரெடியும் நீலத்தேவதையைத் தேடி கடலடியில் உள்ள கொனி தீவுகளுக்குச் செல்கின்றனர். அங்கு நீலத்தேவதை சிலையாக இருப்பதைக் காண்கின்றனர். அங்குள்ள இராட்சதச் சில்லு அவர்களது வாகனத்தின் மீது வீழ்ந்ததால் அவர்கள் அங்கேயே சிக்கிக்கொள்கின்றனர். டேவிட் தன்னை மனிதனாக மாற்றுமாறு வேண்டிக்கொண்டேயிருக்க கடல் உறைந்து பனியில் அகப்படுகிறான். அவனது சக்தி மூலம் முடிவடைய அவன் செயலிழக்கிறான்.
இரண்டாயிரம் ஆண்டுகளின் பின்னர், மனித இனம் அழிந்து விட்டிருக்கிறது. மெச்சாக்கள் வளர்ச்சியடைந்து காணப்படுகின்றனர். அவர்கள் டேவிட்டையும் ரெடியையும் கண்டெடுக்கின்றனர். அவர்களுக்கு மனிதர்களைத் தெரிந்திருப்பதால் அவர்கள் சிறப்புப் பெறுகின்றனர்.
டேவிட்டை மெச்சா மீட்ட பின் அவன் நடந்து சென்று நீலத்தேவதையைத் தொட அது உடைந்து வீழ்கின்றது. டேவிட்டின் நினைவுகளிலிருந்து மெச்சாக்கள் அவனது பழைய வீட்டை உருவாக்குகின்றனர். அவனை மனிதனாக்க முடியாது என விளக்குகின்றனர். அவன் மோனிக்காவின் தலைமுடியிலிருந்து அவளை உருவாக்குமாறு வேண்டுகிறான். அவ்வாறு உருவாக்கினால் அவள் ஒரு நாள் மட்டுமே இருப்பாள் என்றும் அவளை மீண்டும் உருவாக்க முடியாதென்றும் மெச்சாக்கள் எச்சரிக்கின்றனர். டேவிட்டின் விருப்பத்தின்படி மோனிக்கா உருவாக்கப்படுகிறாள். டேவிட் மோனிக்காவுடன் அடுத்த நாள் பொழுதைக் கழிக்கிறான். மோனிக்கா துயிலும் முன்னர் அவள் டேவிட்டை எப்பொழுதுமே காதலித்ததாகக் கூறுகிறாள். அவர்களிருவரும் அமைதியாகக் கிடப்பதை ரெடி கட்டிலில் ஏறிப்பார்க்கிறது.
மேற்கோள்கள்
பகுப்பு:ஆங்கில அறிபுனைத் திரைப்படங்கள் பகுப்பு:2001 திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்கத் திரைப்படங்கள்
ஏவாசெராடொப்ஸ்
ஏவாசெராடொப்ஸ் என்பது செராடொப்சிட் தொன்மா எனும் பேரினத்தைச் சேர்ந்தது. இது இன்றைய வட அமெரிக்காவின் பிந்திய கிரீத்தேசியக் காலத்தில் பிந்திய கம்பானியக் காலத்தைச் சேர்ந்தது.
ஏவாசெராடொப்சின் முதலாவது புதைபடிவம் மொண்டானாவில் உள்ள ஜூடித் ஆற்று அமைவுப் பகுதியில் 1981 ஆம் ஆண்டில் கண்டுபிடிக்கப்பட்டது. இவை வரலாற்றுக்கு முந்தியகால ஆற்றுப் படுகையில் பாதுகாக்கப்பட்ட நிலையில் பரந்து காணப்பட்டது. இந்த ஏவாசிராடொப்ஸ் மாதிரி, இதன் உடல் ஆற்றோடு அடித்துச் செல்லப்பட்டு மண்படிவில் மூடப்பட்டிருக்கலாம்.
முதல் கண்டுபிடிப்பு எடீ கோல் என்பவரால் கண்டுபிடிக்கப்பட்டு, பீட்டர் டாட்சன் என்பவரால் 1986 ஆம் ஆண்டில் பெயரிடப்பட்டது. இதன் பெயர் எடியின் மனைவியான ஏவாவின் பெயரைத் தழுவியது.
இவற்றையும் பார்க்கவும்
பகுப்பு:தொன்மாக்கள்
அச்சரபாக்கம் ஊராட்சி ஒன்றியம்
அச்சரப்பாக்கம் ஊராட்சி ஒன்றியம், தமிழ்நாட்டின் செங்கல்பட்டு மாவட்டத்தில் உள்ள 8 ஊராட்சி ஒன்றியங்களில் ஒன்றாகும். மதுராந்தகம் வட்டத்தில் உள்ள அச்சரப்பாக்கம் ஊராட்சி ஒன்றியம் 59 ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் அச்சரப்பாக்கத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, அச்சரப்பாக்கம் ஊராட்சி ஒன்றியத்தின் மொத்த மக்கள் தொகை 99,240 ஆகும். அதில் பட்டியல் சமூக மக்களின் தொகை 40,617 ஆக உள்ளது. பட்டியல் பழங்குடி மக்களின் தொகை 2,594 ஆக உள்ளது.
ஊராட்சி மன்றங்கள்
அச்சரப்பாக்கம் ஊராட்சி ஒன்றியத்தில் உள்ள 59 ஊராட்சி மன்றங்களின் விவரம்;
மேற்கோள்கள்
*
சீமைக்கொட்டைக்களா
சீமைக்கொட்டைக்களா அல்லது லொவி (Flacourtia inermis, lovi-lovi / batoko plum) பிலிப்பீன்சைத் தாயகமாகக் கொண்ட பூக்குந்தாவரம். இது ஆசிய ஆப்பிரிக்க வெப்ப மண்டலங்களிலும் காணப்படுகிறது. தென்னிந்தியாவில் இது பரவலாகக் காணப்படுகிறது.
உசாத்துணை
பகுப்பு:பழ மரங்கள்
தோ. கி. நாயர்
தோழூர் கிருட்டிணன் நாயர் (Thozhur Krishnan Nair; மே 22 1896 - சூன் 15 1972) 1947 ஆம் ஆண்டு தொடங்கி இந்தியாவின் கொச்சி மாநிலத்தின் இரண்டாவது மற்றும் கடைசி பிரதமர் ஆவார்.
நெடுஞ்சாலை 401 (ஒண்டாரியோ)
மன்னரின் நெடுஞ்சாலை (முந்தைய பெயர்-மெக்டொனால்டு கார்ட்டியர் பிரீவே (Freeway) 401 என்பது கனடாவின் தெற்கு ஒண்டாரியோவின் ஊடாகச் செல்லும் ஒரு நெடுஞ்சாலை. இது கனடாவில் 400-இல் தொடங்கும் நெடுஞ்சாலைகளில் மிக நீளமானது. உலகின் அகலமானதும் போக்குவரத்து நிறைந்ததுமான சாலைகளுள் ஒன்று.இது வின்சரில் இருந்து கியூபெக் எல்லைவரை மொத்தம் 816.6 கிலோமீட்டர் (507.4 மைல்) நிளமுடையது.இது வட அமெரிகாவின் அதிக போக்குவரது உள்ள சாலைகளில் முதலிடத்தை பெறுகின்றது.
பகுப்பு:ஒன்ராறியோ
கோட்டம் (புள்ளியியல்)
கோட்டம் (Skewness) என்பது நிகழ்தகவு கோட்பாடு மற்றும் புள்ளியியலில், மெய் மதிப்புறு சமவாய்ப்பு மாறி ஒன்றின் சராசரியைப் பொறுத்து நிகழ்தகவுப் பரவலொன்றில் ஏற்பட்டுள்ள சமச்சீரற்ற தன்மையின் அளவையாகும். கோட்டத்தின் மதிப்பானது, மிகை மதிப்பாகவோ அல்லது எதிர் மதிப்பாகவோ அல்லது வரையறுக்கப்படாததாகவோ இருக்கலாம்.
கோட்டம் இரண்டு வகைப்படும். அவைகளாவன
1. நேர்கணியக் கோட்டம் 2. எதிர்கணியக் கோட்டம்
மேற்கோள்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:புள்ளியியல் பகுப்பு:நிகழ்தகவு
கவ்வா
கவ்வா (Kahwah) ( கேவ்வா, கெவ்வா அல்லது கக்வா என்றும் மொழிபெயர்க்கப்பட்டுள்ள இது இந்தியா, பாக்கித்தான், ஆப்கானித்தான், ஈரான் மற்றும் நடு ஆசியாவின் சில பகுதிகளில் பாரம்பரிமாகத் தயாரிக்கப்பட்டு பரவலாக உட்கொள்ளப்படும் பசும் தேநீர் ஆகும்.
தயாரிப்பு
thumb|200x200px| வழக்கமான பச்சைத் தேயிலைக்குப் பதிலாக [[துளசியைக் கொண்டு தயாரிக்கப்பட்டுள்ள கவ்வா]] காஷ்மீரி கவ்வா, உள்ளூர் குங்குமப்பூ, இலவங்கப்பட்டை, ஏலக்காய் மற்றும் எப்போதாவது காஷ்மீரி ரோஜாக்களுடன் பச்சை தேயிலை இலைகளை கொதிக்க வைத்து தயாரிக்கப்படுகிறது. இது பொதுவாக சீனி அல்லது தேன் மற்றும் நொறுக்கப்பட்ட கொட்டைகள், பொதுவாக பாதாம் அல்லது வாதுமைக் கொட்டைகளுடன் பரிமாறப்படுகிறது. சில வகைகள் பச்சை தேயிலை இலைகள் இல்லாமல் மூலிகையால் மட்டுமே தயாரிக்கப்படுகின்றன.
பாரம்பரியமாக, கவ்வா சமோவர் எனப்படும் செப்பு கெட்டிலில் தயாரிக்கப்படுகிறது. உருசியாவிலிருந்து உருவான ஒரு சமோவர், மத்தியில் குழியாக இருக்கும் ஒரு தீ கொள்கலனைக் கொண்டிருக்கும். அதில் தேநீர் எப்போதும் சூடாக வைத்திருக்க நிலக்கரி வைக்கப்படுகிறது. தீ கொள்கலனைச் சுற்றி தண்ணீர் கொதிக்க ஒரு இடம் உள்ளது. தேயிலை இலைகள் மற்றும் பிற பொருட்கள் தண்ணீரில் கலக்கப்படுகின்றன. நவீன நகர்ப்புற வாழ்க்கை எப்போதும் விரிவான சமோவர்களைப் பயன்படுத்த அனுமதிக்காததால், கவ்வா சாதாரண பானைகள் மற்றும் கெட்டில்களிலும் தயாரிக்கப்படுகிறது. சில நேரங்களில் இதில் பால் சேர்க்கப்படுகிறது. ஆனால் இது பொதுவாக வயதானவர்களுக்கு அல்லது நோய்வாய்ப்பட்டவர்களுக்கு வழங்கப்படுகிறது.
பெசாவரின் கவ்வா ( கைபர் பக்துன்வாவில் காணப்படும் கவ்வா) பாரம்பரியமாக மல்லிகை தேநீர் மற்றும் பச்சை ஏலக்காயுடன் தயாரிக்கப்படுகிறது. இது பிரபலமான தேநீர் விடுதிகளில் பரிமாறப்படுகிறது.
வரலாறு
இதன் சரியான தோற்றம் தெளிவாக இல்லை என்றாலும், தேயிலை இலைகள் காஷ்மீரின் மையப் புள்ளியாக இருந்த மசாலா பாதை வழியாக காஷ்மீருக்கு வந்ததாகக் கூறப்படுகிறது. கி.பி முதல் மற்றும் இரண்டாம் நூற்றாண்டில் குசானப் பேரரசின் காலத்தில் இது உருவானது என்று பலர் நம்புகிறார்கள். காஷ்மீரியில் கவ்வா என்ற வார்த்தைக்கு "இனிப்புத் தேநீர்" என்று பொருள். இருப்பினும் இந்த வார்த்தை காபி ( கவ்வே ) என்ற துருக்கிய வார்த்தையுடன் தொடர்புடையதாகத் தெரிகிறது. இது அரபு வார்த்தையான "கஹ்வா" என்பதிலிருந்து பெறப்பட்டதாக இருக்கலாம்.
முகலாய பேரரசர்களால் பள்ளத்தாக்கில் இந்த தேநீர் அறிமுகப்படுத்தப்பட்டதால் பாரம்பரியமாக, காஷ்மீரிகள் எப்போதும் கவ்வாவை "மொகுல் சாய்" என்று குறிப்பிடுகின்றனர். வரலாற்று ரீதியாக, கவ்வா காஷ்மீர், ஆப்கானித்தான், நடு ஆசியா, ஈரான் மற்றும் மத்திய கிழக்கு முழுவதும் ஒரு பானமாக பிரபலமாக உள்ளது. இன்றும் கூட, இந்த பிராந்தியங்களில் இது ஒரு பிரபலமான பானமாக உள்ளது.
நவீன பயன்பாடும் புகழும்
இன்று, இந்த வரலாற்று பிரபலமான பானம் வழக்கமாக விருந்தினர்களுக்கு அல்லது கொண்டாட்டத்தின் ஒரு பகுதியாக வழங்கப்படுகிறது. மேலும் காஷ்மீரில் சிறப்பு பார்வையாளர்களுக்காக குங்குமப்பூ இதில் சேர்க்கப்படுகிறது. இது பெரும்பாலும் சிறிய, ஆழமற்ற கோப்பைகளில் பரிமாறப்படுகிறது. காஷ்மீரில் பொதுவாக வாஸ்வான் மற்றும் விரிவான குடும்ப இரவு உணவுகளுக்குப் பிறகு பரிமாறப்படுகிறது. பச்சை தேயிலை இலைகள் காஷ்மீர், ஆப்கானிஸ்தான் மற்றும் மத்திய ஆசியாவின் பிற பகுதிகளுக்கு வரலாற்று ரீதியாக பச்சை தேயிலை ஏற்றுமதி செய்வதாக அறியப்பட்ட அண்டை நாடான காங்க்ரா பகுதியில் இருந்து கொண்டு வரப்படுகின்றன.
சான்றுகள்
பகுப்பு:இந்தியத் தேயிலை
நாமதேவன் அருணாசலம்
நாமதேவன் த / பெ அருணாசலம் (பிறப்பு 26 சூலை 1996 இல் சிலாங்கூர் ) என்பவர் ஒரு மலேசிய கால்பந்து வீரர் ஆவார். இவர் சிலாங்கூர் உள்ள மலேசியா சூப்பர் லீக்கில் ஒரு தடுப்பாட்ட வீரர் ஆவார்.
சிலாங்கூர்
நாமதேவன் 2016 இல் முதல் அணியில் தேர்வாவதற்கு முன்பு சிலாங்கூர் இளைஞர் விளையாட்டு அணியில் கால்பந்து வாழ்க்கையைத் தொடங்கினார். 22 அக்டோபர் 2016 அன்று, ஷா ஆலம் விளையாட்டரங்கத்தில் ஜொகூர் தாருல் தாஜிமிடம் 1-2 என்ற கணக்கில் தோல்வியடைந்த சிலாங்கூர் அணிக்காக நாமதேவன் அறிமுகமானார்.
சங்கம்
1 ஏ.எப்.எஸ் கோப்பை மற்றும் ஏ.எப்.சி சாம்பியன்ஸ் லீக் ஆகியவை அடங்கும்.
வெளி இணைப்புகள்
பகுப்பு:தமிழ் விளையாட்டு வீரர்கள் பகுப்பு:வாழும் நபர்கள் பகுப்பு:1996 பிறப்புகள் பகுப்பு:மலேசியத் தமிழர்
கழுத்து
கழுத்து என்பது தலை மற்றும் உடலை இணைக்கும் பகுதியாகும்.
உடற்கூறு
முதுகுநாணிகளில் C-1 முதல் C-7 வரையிலான முதல் 7 முதுகெலும்புகள் கழுத்தில் உள்ளன. சிறு எலி முதல் மிகவும் நீளமான கழுத்தினை உடைய ஒட்டகச்சிவிங்கிக்கும் இவ்விதி பொருந்தும். மூளைக்கும் உடலிற்கும் இடையேயான பரிமாற்றங்கள் இதன் வழியே நடைபெறுகின்றன.
புற இணைப்புகள்
பகுப்பு:உடல் உறுப்புக்கள் பகுப்பு:மனிதத்தலையும், கழுத்தும்
மேம்பட்ட ஆராய்ச்சி மற்றும் கண்டுபிடிப்பு முகமைச் சட்டம் 2022
மேம்பட்ட ஆராய்ச்சி மற்றும் கண்டுபிடிப்பு முகமைச் சட்டம் 2022 (Advanced Research and Invention Agency Act 2022) என்பது ஐக்கிய இராச்சியத்தின் நாடாளுமன்றத்தில் இயற்றப்பட்டுள்ள ஒரு சட்டமாகும். மேம்பட்ட ஆராய்ச்சி மற்றும் கண்டுபிடிப்பு முகமையை இச்சட்டம் உருவாக்குகிறது. வர்த்தகம், எரிசக்தி மற்றும் தொழில்துறை உத்திக்கான மாநில செயலாளர் குவாசி குவார்டெங்கால் 2021 ஆம் ஆண்டு மார்ச்சு மாதம் 2 ஆம் தேதியன்று அந்நாட்டு பொதுச்சபையில் அறிமுகப்பட்டுத்தப்பட்டது.
பின்னணி
அமெரிக்கா, செருமனி மற்றும் சப்பான் போன்ற நாடுகளின் மேம்பட்ட ஆராய்ச்சி திட்ட முகமை நிறுவனங்களை  பின்பற்றுவதற்கான முயற்சியாக  மேம்பட்ட ஆராய்ச்சி மற்றும் கண்டுபிடிப்பு நிறுவனம் நிறுவப்பட்டுள்ளதாக ஐக்கிய இராச்சியம் கூறியுள்ளது.
இந்தக் கொள்கையை முன்னெடுத்துச் செல்ல அரசாங்கத்தை ஊக்கப்படுத்திய பெருமைக்குரியவர் பிரதம மந்திரி போரிசு இயான்சனின் முன்னாள் ஆலோசகர் தொமினிக் கம்மிங்சு ஆவார். இம்முகமையின் திட்டங்கள் குறித்த அறிவியல் மற்றும் தொழில்நுட்பத் தேர்வுக் குழுவின் விசாரணைக்கு முன் கம்மிங்சு அழைக்கப்பட்டார்.
நோக்கம்
இசுக்காட்டிய தேசியக் கட்சியின் வணிக செய்தித் தொடர்பாளர் இசுடீபன் பிளைனும் அறிவியல் ஆராய்ச்சி மற்றும் எண்ணிமத் துறையின் நிழல் அமைச்சருமான சி ஒன்வுராவும் நிகர சுழிய தொழில்நுட்பங்களில் கவனம் செலுத்துவதற்கு இம்முகமையின் முதன்மை நோக்கத்தை மாற்றியமைக்கும் பிரிவிற்கு ஒரு திருத்தத்தை முன்வைத்தனர். சில கட்சிகள் தவிர அனைத்து கட்சிகளும் திருத்தத்தை ஆதரித்தன என்றாலும் திருத்தங்கள் தோல்வியடைந்தன.
தகவல் சுதந்திரம்
தொழிலாளர் சட்டத்திற்கு விதிவிலக்கு உள்ளதால் தகவல் அறியும் சட்டத்தின் வரம்பிற்குள் இம்முகமையை வைக்கும் ஒரு திருத்தமும் முன்வைக்கப்பட்டு இந்தத் திருத்தமும் தோல்வியடைந்தது.
மேற்கோள்கள்
பகுப்பு:2022 நிகழ்வுகள் பகுப்பு:ஐக்கிய இராச்சியம்
யசுர் வேதம்
யசுர் வேதம் (சமக்கிருதம் ', ' "வேள்வி" + veda "அறிவு" என்பவற்றின் சேர்க்கையில் உருவானது.) இந்துக்களினால் புனிதமாகக் கருதப்படும் நான்கு வேதங்களுள் ஒன்று. இவ்வேதம், பொது வழிபாடு, கிரியைகள், வேள்விகள் என்பவை பற்றியும் அவற்றை நிகழ்த்தும் முறைகள் பற்றியும் எடுத்துக் கூறுகின்றது. இது பொ.ஊ.மு. 1500 க்கும், 500 க்கும் இடையில் எழுத்து வடிவில் உருவாகியிருக்கலாம் எனக் கருதப்படுகின்றது.
பிரிவுகள்
யசுர் வேதம் இரண்டு பெரும் பிரிவுகளாகப் பிரிக்கப்பட்டுள்ளது. இவை சுக்கில யசுர்வேதம், கிருஷ்ண யசுர்வேதம் எனப்படுகின்றன. இரண்டு பகுதிகளுமே கிரியைகளுக்கு வேண்டிய சுலோகங்களைத் தம்முள் கொண்டுள்ளன. கிருஷ்ண யசுர்வேதம், மேலதிகமாக உரைநடை விளக்கங்களையும், விரிவான அறிவுறுத்தல்களையும் தன்னுள் அடக்கியுள்ளது.
கிருஷ்ண யசுர்வேதம்
கிருஷ்ண யசுர்வேதத்துக்கு நான்கு உட்பிரிவுகள் (சாகைகள்) உள்ளன. அவை: என்பனவாகும். இவற்றுள் பிரபலமானது தைத்திரீய சம்ஹிதை ஆகும். இது ஏழு காண்டங்களாகப் (பிரிவுகள்) பிரிக்கப்பட்டுள்ளது.
மேற்படி உட்பிரிவுகள் ஒவ்வொன்றும், அவற்றுடன் இணைந்த ஒரு பிராமணத்தையும் (வேதவிளக்கம்) கொண்டுள்ளன. சில உட்பிரிவுகள், அவற்றுடன் இணைந்த சிரௌதசூத்திரங்கள், கிருஹ்யசூத்திரங்கள், ஆரண்யகங்கள், உபநிடதங்கள், பிரதிசாக்கியங்கள் என அழைக்கப்படும் துணை நூல்களையும் கொண்டு விளங்குகின்றன.
சுக்கில யசுர்வேதம்
சுக்கில யசுர்வேதம் முனிவர் ஸ்ரீ யோகீசுவர யாக்கியவல்கியரால் தோற்றுவிக்கப்பட்டது எனவும் இதை யாக்கியவல்கியர் சூரிய பகவானிடமிருந்து, அவர் சுற்றி வரும் வேகத்திலேயே சென்று நேரடியாகப் பெற்றார் எனவும் கூறப்படுகிறது. சுக்கில யசுர்வேதம் பதினைந்து சாகைகள் (உட்பிரிவு) கொண்டது எனவும் தற்போது இரண்டு உட்பிரிவுகள் மட்டுமே உள்ளன எனவும் நம்பப்படுகிறது. அவை: என்பனவாகும். முன்னையது வட இந்தியாவிலும் குசராத்திலும் நாசிக்குக்கு வடக்கேயுள்ள மகாராட்டிரத்திலும் பிரபலமானது. பின்பற்றும் மக்கள்தொகையின் அடிப்படையில், இந்தியாவில் மிகப்பெரிய வேத மரபுகளுள் ஒன்றாகும். கான்வ சாகை (கான்வ உட்பிரிவு)நாசிக்குக்கு தெற்கேயுள்ள மகாராட்டிரம், ஒரிசா, தமிழ்நாடு, ஆந்திரா, கர்நாடகா ,கேரளா ஆகிய மாநிலங்களில் பின்பற்றப்படுகின்றது. ஜகத்குரு என அழைக்கப்படும் ஆதி சங்கரர் கான்வ சாகையைச் சேர்ந்தவர் என்று கூறப்படுகின்றது. தமிழ்நாட்டிலுள்ள இந்தியாவின் மிகப்பெரிய இந்துக்கோயிலான ஸ்ரீரங்கம், ரங்கநாதசுவாமி கோயில் கிரியைகளும் இம்மரபின்படியே நடைபெறுவதாகக் கூறப்படுகின்றது.
மிகவும் சிறப்புப் பெற்ற உபநிடதங்களான ஈசாவாஸ்யம், பிருஹதாரணியம் ஆகியவை சுக்கில யசுர்வேதத்துக்கு உரியவை. பிருஹதாரணியமே எல்லா உபநிடதங்களிலும் பெரியது என்பதுடன் மிகவும் செம்மையானதும் அதுவே என்று கூறப்படுகின்றது.
உசாத்துணைகள்
பகுப்பு:வேதங்கள்
முடிஉண்பதிநல்லூர் திருக்குளம்பீஸ்வரர் கோயில்
முடிஉண்பதிநல்லூர் திருக்குளம்பீஸ்வரர் கோயில் தமிழ்நாட்டில் நாகபட்டினம் மாவட்டம், முடிஉண்பதிநல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருக்குளம்பீஸ்வரர் சன்னதியும், விநாயகர், சுப்ரமணியர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் அன்னாபிஷேகம் முக்கிய திருவிழாவாக நடைபெறுகிறது. மாசி மாதம் சிவன்ராத்திரி திருவிழாவாக நடைபெறுகிறது.
ஒலியோசு கிர்டசு
மேற்கோள்கள்
பகுப்பு:சிலந்திகள் பகுப்பு:இலங்கை உயிரினங்கள்
வந்தவாழ்
வந்தவாழ் அல்லது பண்டுவாள் என்பது இந்தியாவின் கருநாடக மாநிலத்தில் அமைந்திருக்கும் தென் கன்னட மாவட்டத்தில் உள்ள ஒரு நகரமும், வட்டாட்சிப் பகுதியும் ஆகும். வந்தவாழ் குறுக்குச் சாலை என்பது இந்நகரத்தின் வணிக மையமாக திகழ்கின்றது.
வரலாறு
வந்தவாழ் நகரம் வடபுர சேத்திரம் எனவும் சில சமூகங்களால் அழைக்கப்படுகின்றது. நேத்திராவதி ஆற்றங்கரையோரத்தில் கிழக்கு மங்களூர் செல்கின்ற தேசிய நெடுஞ்சாலை 73 அருகே இந்நகரம் அமைந்திருக்கின்றது.
பண்டைய காலங்களில் வந்தவாழ் வணிக நகரமாக திகழ்ந்திருந்தது. நேத்திராவதி ஆற்றில் அடிக்கடி ஏற்பட்ட பெருவெள்ளத்தினால் இங்கிருந்த பல வணிகர்களும், வியாபாரிகளும் வந்தவாழ் குறுக்குச் சாலைப் பகுதிக்கு இடம்பெயர்ந்துவிடனர்.
1852-யிற்கு முன் வந்தவாழ் தாலுகா கன்னட மாகாணத்தின் பெரிய தாலுகாவாகவும் விளங்கியது. அப்போது 411 ஊர்களும் இதில் அடக்கம் பெற்றிருந்தது. பின்னர் வந்தவாழ் தாலுகாவின் ஒரு பகுதியை பிரித்து புத்தூர் தாலுகா உருவாக்கப்பட்டது. மயிசூர் நாட்டுக்கு தேவைப்படுகின்ற பொருட்களை வந்தவாழ் வழியாகவே அந்நாடு இறக்குமதி செய்து வந்தது. இதனால் பல வணிகர்கள் இங்கு குடியேறினார்கள். வந்தவாழ்வில் பல்வேறு சமூகங்கள் இன்று வாழ்ந்து வருகின்றன வில்லவர், முஸ்லிம் மாப்பிள்ளையார், வந்தர்கள், கொங்கணியர் மற்றும் சமணர் ஆகியோர் இங்கு வாழ்ந்து வருகின்றனர்.
குறிப்புகள்
பகுப்பு:தட்சிண கன்னட மாவட்டம்
அனைத்து பாக்கித்தான் பெண்கள் சங்கம்
அனைத்து பாக்கித்தான் பெண்கள் சங்கம் (All Pakistan Women's Association) என்பது பாக்கித்தானில் பொதுவாக அறியப்படும் ஒரு தன்னார்வ, இலாப நோக்கற்ற மற்றும் அரசியல் அல்லாத அமைப்பு ஆகும். பாக்கித்தான் பெண்களின் தார்மீக, சமூக மற்றும் பொருளாதார நலன்களை மேம்படுத்துவது இச்சங்கத்தின் அடிப்படை நோக்கமாகும்.
1949 ஆம் ஆண்டு பேகம் ரானா லியாகத் அலி கான் என்பவரால் இச்சங்கம் நிறுவப்பட்டது. இவர் பெண்களின் உரிமைக்காகப் போராடிய ஒரு செயற்பாட்டாளராவார். சமூகத்தில் பெண்களின் பங்களிப்பு ஆண்களின் பங்களிப்புகளுக்கு எந்த வகையிலும் குறைவானதல்ல என்று இவர் தொடர்ந்து முழங்கி வந்தார். தொடக்கத்தில் பிரித்தானிய இந்தியாவின் பிரிவினைக்குப் பிறகு புதியதாக உருவான சுதந்திர பாக்கித்தானில் அகதிகள் நெருக்கடியை கையாளவே அனைத்துப் பாக்கித்தான் பெண்கள் சங்கம் உருவாக்கப்பட்டது. சுபைதா அபீப் ரகீம்தூலா இந்த சங்கத்தின் அர்ப்பணிப்பு உறுப்பினராக இருந்தார்.
சங்கம் நிறுவப்பட்ட காலத்திலிருந்து மிகவும் சுறுசுறுப்பான அமைப்பாக இயங்கி வருகிறது. பாக்கித்தான் முழுவதும் 56 மாவட்டங்களிலும் கிராமப்புற மற்றும் நகர்ப்புறங்களிலும் கூட இச்சங்கத்திற்கு கிளைகள் உள்ளன. ஆண்டுதோறும் பன்னாட்டு மகளிர் தினம், ஐநா தினம் மற்றும் யுனிசெஃப் தினம் போன்ற முக்கிய நிகழ்வுகளை சங்கம் கொண்டாடுகிறது. ஒரு தொண்டு நிறுவனமாகச் செயல்படுவதால் சங்கம் தன் பணிகளுக்காக நன்கொடைகளை நம்பியுள்ளது.
2016 ஆம் ஆண்டு சங்கம் நிறுவப்பட்ட 68 ஆவது ஆண்டு விழா இலண்டன் நகரில் நடத்தப்பட்டது. பாக்கித்தான் உயர் ஆணையத்தின் வருடாந்திர விருந்து விழாவில் நிறுவனர் பேகம் ரானா லியாகத் அலி கானுக்கு அஞ்சலி செலுத்தப்பட்டது. பேகமின் பார்வை பாக்கித்தானியப் பெண்களை பாக்கித்தான் சமூகத்திற்கு சாதகமாக பங்களிக்க தூண்டியது என்று நிகழ்வில் ஒரு பேச்சாளர் கூறினார்.
இணைப்பு சங்கங்கள்
அனைத்து பாக்கித்தான் பெண்கள் சங்கம் பின்வரும் அமைப்புகளுடன் நல்லுறவு கொண்டு ஆலோசனைகளைப் பெறுகிறது.
1. பாக்கித்தான் அரசு 2. பொருளாதார மற்றும் சமூக மன்றம்
உள்நாடு மற்றும் வெளிநாடுகளில் உள்ள ஐநா மற்றும் அதன் சிறப்பு நிறுவனங்களுடன் நெருக்கமான தொடர்பை வைத்திருக்கிறது. இச்சங்கம் பன்னாட்டு அளவில் பல அமைப்புகளுடன் தொடர்பு கொண்டுள்ளது. • மகளிர் கழகங்களின் பொது கூட்டமைப்பு • பெண்களின் சர்வதேச கூட்டணி
தேசிய அளவில் சங்கம் பின்வரும் அமைப்புகளுடன் தொடர்பு கொண்டுள்ளது. • ரானா கைவினைஞர் காலனி • குடிசைத் தொழில்கள் அமைப்பு • குல்-இ-ரானா சமூக மையம் • குல்-இ-ரானா நுசுரத் தொழில்துறை இல்லம் • பெண்கள் சர்வதேச கலைக் கழகம் • மகளிர் கழகங்களின் பொது கூட்டமைப்பு
திட்டங்கள்
அ.பா.பெ.ச பின்வரும் திட்டங்களையும் செயற்படுத்துகிறது.
சாதி, மதம் அல்லது நிறத்தைப் பொருட்படுத்தாமல் பாக்கித்தானியப் பெண்களுக்கு உறுப்பினர் சேர்க்கை இங்கு வழங்கப்படுகிறது. பாக்கித்தான் அல்லாத பெண்களும் வரவேற்கப்படுகிறார்கள் மற்றும் உறுப்பினர் சேர்க்கைக்கு தகுதியுடையவர்கள்.
கிழக்கு மற்றும் மேற்கு பாக்கித்தானின் பிரிவினைக்கு முன்னும் பின்னும் அ.பா.பெ.ச பின்வரும் துறைகளை உள்ளடக்கி செயற்பட்டது:
• சமூக நலன்: இதில் சுகாதார தன்னார்வலர் பயிற்சி, கல்வித் திட்டங்கள், நகர்ப்புற சமூக மேம்பாடுகள், மருத்துவமனைகள் போன்ற பல முயற்சிகள் அடங்கும். சமூக நலத்துறை அமைச்சகத்தை அணுகி அ.பா.பெ.ச முன்முயற்சி எடுத்தது.
• கல்வி: நூற்றுக்கணக்கான தொடக்கப் பள்ளிகள் மற்றும் தாய்மார்கள் மன்றங்கள் தொடங்குதல், கராச்சியில் பெண்களுக்கான மேல்நிலைப் பள்ளிகள் மற்றும் கல்வி வசதிகளை தொடர்ந்து மேம்படுத்துவதன் மூலம் கல்வியறிவு மற்றும் கல்வியின் முக்கியத்துவத்தை ஊக்குவித்தல், லாகூர் மற்றும் டாக்காவில் அமைந்துள்ள பல்கலைக்கழகங்களில் வீட்டு அறிவியல் மற்றும் வீட்டு அறிவியல் துறைகளை அ.பா.பெ.ச உருவாக்கியது.
• கிராமப்புற புனரமைப்பு: அரசாங்க கிராம உதவி திட்டங்களுடன் சேர்ந்து அ.பா.பெ.ச நெருக்கமாக வேலை செய்கிறது மற்றும் பொது கிராமப்புற திட்டங்களை ஊக்குவிக்க சமூக மையங்களை உருவாக்கியுள்ளது.
• பன்னாட்டு விவகாரங்கள்: அனைத்து பன்னாட்டு  மாநாடுகள்,  தூதுக்குழு மற்றும் வெளிநாட்டு விருந்தினர்கள் மற்றும் பார்வையாளர்களுக்கான வருகை ஆகியவற்றில் பங்கேற்பது.
• பெண்களுக்கான உரிமைகள் மற்றும் பொறுப்புகள்: கருத்தரங்குகள், கூட்டங்கள் மற்றும் தேவையான சட்டமன்ற அல்லது பிற நடவடிக்கைகளை நாடுவதன் மூலம் பெண்களுக்கு அவர்களின் உரிமைகள் மற்றும் பொறுப்புகளைப் பற்றி கல்வி கற்பிக்கும் பொறுப்பு அ.பா.பெ.சங்கத்திற்கு உள்ளது.
நிதி ஆதரவு
• அ.பா.பெ.ச தன்னுடைய நிதியைப் பின்வரும் வழிகளில் பெறுகிறது:
• உள் நிதி திரட்டும் முயற்சிகள்
• உறுப்பினர் கட்டணம்
தலைமையகம்
அ.பா.பெ. சங்கத்தின் தலைமையகம் பாக்கிதான் நாட்டின் கராச்சி நகரத்தில்  அமைந்துள்ளது. சங்கத்தின் ஆளும் குழு ஆண்டுதோறும் கூடி அவர்களின் முக்கிய கொள்கைகளை உருவாக்குகிறது. சங்கத்தின் கிளைகள் லாகூர், பெசாவர், இலண்டன் மற்றும் இலங்கையில் உள்ளன.
பணயத் தீநிரல்
பணயத் தீநிரல் (Ransomware) என்பது தீநிரல்களில் ஒன்றாகும். இந்த நச்சுநிரலானது, முதன்முதலில் 2013 ஆம் ஆண்டு உருசியாவில் அதிகம் உணரப்பட்டது. அதன் பிறகு உலகெங்கும் உணரப்பட்டது. இது ஒரு கணினியின் கட்டகத்தை, தனது நிரல் வன்மையால், குறியீட்டுச்சொற்களாக, தகவல் மறைப்பு செய்து, பூட்டி விடுகிறது. பிறகு அதனைத் திறப்பதற்கு பணம் கொடுத்தால் தான், இத்தீநிரலாளர், பூட்டப்பட்ட அக்கணினியைத் திறப்பதற்குத் தேவையான கடவுச்சொற்களைத் தருவார். இதன் திறனால் 2013 ஆம் ஆண்டு, 250,000 கணினிகள் முடக்கப்பட்டன. 2012 இல் 5,00,000 கணினிகளை முடக்கியதாக நம்பப்படுகிறது. இத்தீநிரலளை அனுப்பியவர்கள், 2013 ஆம் ஆண்டு, 30, 00, 000 அமெரிக்க டாலர் பெற்றதாக, பொது மக்களுக்கான ஊடகங்கள் தெரிவிக்கின்றன.
வான்னாகிரை பணயத் தீநிரல் தாக்குதல்
வான்னாகிரை பணயத் தீநிரல் தாக்குதல் என்பது 2017 இல் நடத்தப்பட்ட இணையத் தாக்குதல் ஆகும். இந்த பணயத் தீநிரல் கணினிப்புழுவின் இலக்கு மைக்ரோசாப்ட் விண்டோஸ் ஆப்பரேட்டிங் சிஸ்டம் கொண்டு இயங்கும் கணினிகள் ஆகும். இதன் தாக்குதல் மே 12 2017, வெள்ளிக்கிழமை அன்று தொடங்கி, இதுவரை 150 நாடுகளில் 230,000 மேற்பட்ட கணினிகளில் பாதிப்பை ஏற்படுத்தியிருக்கலாம் என்று கருதப்படுகிறது. ஈடாக எண்மநாணயத்தை கேட்டனர்.
மேற்கோள்கள்
பகுப்பு:நிரலாக்கம் பகுப்பு:கணியக்குற்றம்
முதலாம் சாகுஜி
முதலாம் சாகுஜி போன்சலே (Shahuji I Bhonsle (மராத்தி: शाहुजी १/शहाजी तंजावरचे)(b.1672) ஷாஜி என்று அழைக்கப்படும் இவர் தஞ்சாவூரை ஆண்ட மராத்திய போன்சலே மரபின் இரண்டாவது மன்னராவார். இவர் சிவாஜியின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மூத்த மகனாவார். இவர் 1684 முதல் 1712வரை ஆட்சி செய்தார்.
பதவியேற்றல்
முதல் தஞ்சை மராத்திய மன்னரும், இவரது தந்தையுமான எக்கோஜி என்னும் வெங்கோஜி இறந்ததையடுத்து, 1684இல் ஷாஜி தன் 12 ஆவது வயதில் மன்னராக பதவியேற்றார்.
ஜுபில்கர் கானின் தொடர் போர்கள்
சிவாஜி இறந்த பிறகு முகலாயப் பேரரசர் ஔரங்கசீப்பின் தக்காண தொடர் போர்கள் உச்சமடைந்தன. அவரின் இந்தப் போர்களால் 1687இல் தக்காண சுல்தானகங்கள் மொகலாயப் பேரரசுடன் இணைக்கப்பட்டன. மேலும் சிவாஜியின் மூத்த மகனான சம்பாஜி கைது செய்யப்பட்டு கொல்லப்பட்டார். எனினும் சிவாஜியின் இரண்டாவது மகனான இராஜாராம் மற்றும் அவரது மனைவி தாராபாய் ஆகியோரின் துணிச்சலான எதிர்ப்பு நடவடிக்கைகளால் மராட்டியப் போரரசின் அழிவு தடுத்து நிறுத்தப்பட்டது. 1689 மார்ச் 25இல் மராத்தியரின் தலைமையகமாக இருந்த ராய்கட் கோட்டை யை முகலாயர்கள் கைப்பற்றினர். இதனால் மராத்தியப் பேரரசின் தற்காலிகத் தலைநகரமாக செஞ்சிக் கோட்டை மாற்றப்பட்டது. 1693 ஆம் ஆண்டில் ராஜராம் தனது தாயாதியான தஞ்சாவூர் அரசரால் வழங்கப்பட்ட 20,000 பேர் கொண்ட படையுடன் செஞ்சியில் தங்கினார்.
இதனால் ஔரங்கசீப் தனது தளபதியான ஜுல்பிர்கானின் தலைமையில் செஞ்சியை நோக்கி படைகளை அனுப்பி, செஞ்சியைக் கைப்பற்றினார். செஞ்சியில் இருந்து மராட்டியர்கள் தஞ்சாவூருக்குத் தப்பிச் சென்றனர். 1691 ஆண்டிலிருந்து தஞ்சாவூரானது தங்கள் இறையாண்மையை தக்க வைத்துக் கொள்ள முகலாயர்களுக்கு நான்கு லட்சம் கப்பம் செலுத்த வேண்டிய கட்டாயத்துக்கு ஆளானது.
போர்களும் வெற்றிகளும்
பட்டுக்கோட்டையில் கிடைத்த ஒரு கல்வெட்டின்படி பாம்பன் மற்றும் புதுக்கோட்டை ஆகியவற்றுக்கு இடைப்பட்ட நிலப்பரப்பு அனைத்தையும் ஷாஜியின் பிரதிநிதியும், கங்காதரன் என்பவரின் மகனுமான பாபாஜி என்பவர் வென்று, ஒரு கோட்டையைக் கட்டியதாக குறிப்பிடுகிறது. மேலும் இந்தக் கல்வெட்டானது மறவர்களுக்கு ஷாஜி உதவிகள் புரிந்தார் என்கிறது. ஷாஜியுடன் நல்லுறவில் இருந்தத இராமநாதபுர சேதுபதிமீது 1700இல் திருச்சிராப்பள்ளியில் இருந்து இராணி மங்கம்மாள் படையெடுத்தார். இப்போரில் மங்கம்மாளின் படைகள் பெரும் தோல்வியுற்றன. தஞ்சை மற்றும் திருச்சிக்கு நீர் ஆதாரமாக விளங்கும் காவிரி ஆற்றின் குறுக்கே அணை கட்டி அதனைத் தடுக்க மைசூர் உடையர் முயன்றார். அப்போது மங்கம்மாளுடன் உள்ள பகையை மறந்து இருவரும் ஒரு ஒப்பந்தம் செய்து கொண்டு, தஞ்சை- மதுரைக் கூட்டுப்படை ஒன்றை உருவாக்கினார். படை கிளம்பும் வேளையில் மைசூர்ப் பகுதிகளில் கடும் மழை பெய்ததால் சிக்க தேவராயன் கட்டிய அணை உடைந்தது. இதனால் போர் எதுவும் இல்லாமல் இப்பிரச்சினை அப்போது முடிவடைந்தது.
பிற்கால வாழ்கை
1712இல் அரியாசனத்தை விட்டு இறங்கிய ஷாஜி தன் தம்பி சரபோஜிக்கு முடிசூட்டிவிட்டு துறவு மேற்கொண்டார்.
மேற்கோள்கள்
பகுப்பு:1672 பிறப்புகள் பகுப்பு:தஞ்சை மராட்டிய அரசர்கள்
பிமல் இரத்நாயக்க
பிமல் நிரோசன் இரத்நாயக்க வீரக்கூன் (Bimal Nirsohan Rathnayake Weerakoon) இலங்கை இடதுசாரி அரசியல்வாதியும், நாடாளுமன்ற உறுப்பினரும் ஆவார்.
இவர் மக்கள் விடுதலை முன்னணி கட்சியின் உறுப்பினர் ஆவார். சோசலிச இளைஞர் ஒன்றியத்தின் தலைவராக இருந்தவர். 2014 ஆம் ஆண்டில் மக்கள் விடுதலை முன்னணியின் தெசிய அமைப்பாளராக நியமிக்கப்பட்டார்.
இரத்நாயக்க முதன் முதலாக மக்கள் விடுதலை முன்னணி வேட்பாளராக 2001 நாடாளுமன்றத் தேர்தலில் குருநாகல் மாவட்டத்தில் போட்டியிட்டு 4,240 விருப்பு வாக்குகள் பெற்று நாடாளுமன்றம் சென்றார். பின்னர் 2004 தேர்தலில் குருநாகல் மாவட்டத்தில் மக்கள் விடுதலை முன்னணி சார்பில் ஐக்கிய மக்கள் சுதந்திரக் கூட்டணி வேட்பாளராகப் போட்டியிட்டு 116,736 விருப்பு வாக்குகள் பெற்று நாடாளுமன்றம் சென்றார்.
2010, 2015 தேர்தல்களில் மக்கள் விடுதலை முன்னணி வேட்பாளராக கம்பகா மாவட்டத்தில் போட்டியிட்டுத் தோல்வியடைந்தார். கட்சியின் தேசியப் பட்டியல் உறுப்பினர் சரத்சந்திர மாயாதுன்ன தனது பதவியைத் துறந்ததை அடுத்து, அவருக்குப் பதிலாக பிமல் இரத்நாயக்க தேசியப் பட்டியல் உறுப்பினராக நியமிக்கப்பட்டார்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:வாழும் நபர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:மக்கள் விடுதலை முன்னணி அரசியல்வாதிகள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
பாக்தாத் மாகாணம்
பாக்தாத் கவர்னரேட் அல்லது பாக்தாத் மாகாணம் (Baghdad Governorate. محافظة بغداد என்று அழைக்கப்படுவது ஈராக்கின் தலைநகர மாகாணம் ஆகும். இது தலைநகர் பாக்தாத் மற்றும் அதைச் சுற்றியுள்ள பெருநகர் பகுதியையும் உள்ளடக்கியது. ஈராக்கின் 19 மாகாணங்களில் இந்த மாகாணமே பரப்பளவில் மிகச் சிறியது, ஆனால் அதிக மக்கள் தொகை கொண்டது.
விளக்கம்
பாக்தாத்தில் டைக்ரிஸ் ஆற்றின் குறுக்கே குறைந்தது 12 பாலங்கள் உள்ளன. இவை நகரின் கிழக்குப் பகுதியை மேற்குப் பகுதியுடன் இணைகின்றன. மாகாணத்தின் வடகிழக்கில் பல மெசொப்பொத்தேமியாவின் சதுப்பு நிலங்கள் உள்ளன.
மாகாண நிர்வாகம்
பாக்தாத் மாகாணமானது பாக்தாத் மாகாண சபையால் நிர்வகிக்கப்படுகிறது. பாக்தாத் மாகாண சபையின் பிரதிநிதிகள் பாக்தாத்தின் மாவட்டங்களின் கீழ் சபைகளிலிருந்து தங்கள் சக உறுப்பினர்களால் பல்வேறு மாவட்டங்களின் மக்கள்தொகை விகிதாசாரப்படி தேர்ந்தெடுக்கப்பட்டனர்.
சகோதரி நகரங்கள்
பாக்தாத் மாகாணமானது அமெரிக்காவின் டென்வர்-அரோரா பெருநகரப் பகுதியுடன் சகோதரி உறவு கொண்டுள்ளது.
வெளி இணைப்புகள்
பகுப்பு:ஈராக்கின் மாகாணங்கள் பகுப்பு:Coordinates on Wikidata
தென்கிழக்காசிய நாடுகளின் கூட்டமைப்பு
தென்கிழக்காசிய நாடுகளின் கூட்டமைப்பு (Association of Southeast Asian Nations),, அல்லது ஆசியான் (ASEAN ,   )  , என்பது தென்கிழக்காசியாவின் 10 நாடுகளின் பொருளாதார, மற்றும் புவியியல் சார்ந்த அரசியல் கூட்டமைப்பு ஆகும். இதனை ஆகஸ்ட் 8, 1967 இல் இந்தோனீசியா, மலேசியா, பிலிப்பீன்ஸ், சிங்கப்பூர், தாய்லாந்து ஆகிய நாடுகள் இணைந்து அமைத்தன. அதன் பின்னர் புரூணை, மியான்மர், கம்போடியா, லாவோஸ் மற்றும் வியட்நாம் ஆகிய நாடுகள் இக் கூட்டமைப்புடன் இணைந்துகொண்டன. பொருளாதார வளர்ச்சியை ஊக்கப்படுத்தல், உறுப்பு நாடுகளிடையே சமூக, மற்றும் பண்பாட்டு உறவுகளைப் பேணல், பிராந்தியத்தில் அமைதி பேணல், உறுப்பு நாடுகளுக்கு ஏனைய நாடுகளுடன் கலந்துரையாடச் சந்தர்ப்பத்தை வழங்குதல் என்பன இவ்வமைப்பின் முக்கிய குறிக்கோள்களில் அடங்குகின்றன.
ஆசியான் அமைப்பானது 4.46 மில்லியன் km2 நிலப் பரப்பளவை உள்ளடக்கியுள்ளது. இது மொத்த உலகின் பரப்பளவின் 3% ஆகும். இப் பிராந்தியத்தின் மக்கள் தொகை கிட்டத்தட்ட 600 மில்லியனாக உள்ளது. இது மொத்த உலகின் மக்கள் தொகையின் 8.8% ஆகும். ஆசியான் அமைப்பின் கடற் பரப்பளவானது இதன் நிலப் பரப்பளவை விட மூன்று மடங்கு பெரியதாகும். 2011 ஆம் ஆண்டு இவ்வமைப்பின் ஒருங்கிணைந்த மொத்தத் தேசிய உற்பத்தியானது 2 டிரில்லியன் அமெரிக்க டொலருக்கும் அதிகமாக வளர்ச்சியடைந்தது. ஆசியான் அமைப்பை தனி அமைப்பாகக் கருதினால், இது உலகின் எட்டாவது மிகப்பெரிய பொருளதார அமைப்பாகக் காணப்படும்.
வரலாறு
ஆசியான் கூட்டமைப்பிற்கு முன்னர் தோற்றம் பெற்ற அமைப்பே "தென்கிழக்கு ஆசியக் கூட்டமைப்பு" (Association of Southeast Asia) ஆகும். இது பொதுவாக ASA என அழைக்கப்பட்டது. இக் கூட்டமைப்பு பிலிப்பீன்சு, மலேசியா, தாய்லாந்து ஆகிய நாடுகளை உள்ளடக்கி 1961 ஆம் ஆண்டு ஆரம்பிக்கப்பட்டது. பின்னர் இந்தோனேசியா, மலேசியா, பிலிப்பீன்சு, சிங்கப்பூர், தாய்லாந்து ஆகிய ஐந்து நாடுகளின் வெளியுறவுத்துறை அமைச்சர்கள் பாங்கொக்கிலுள்ள தாய்லாந்து வெளியுறவுத் துறை அமைச்சரகத்தில் ஒன்றுகூடி "ஆசியான் பிரகடனத்தில்" கையெழுத்திட்டதன் மூலம் ஆசியான் கூட்டமைப்பு 1967 ஆகத்து 8 இல் நிறுவப்பட்டது. இந்த ஆசியான் பிரகடனமே பொதுவாக "பாங்கொக் பிரகடனம்" என அழைக்கப்படுகின்றது. இந்தோனேசியாவின் ஆடம் மாலிக், பிலிப்பீன்சின் நார்க்கிசோ ராமொஸ், மலேசியாவின் அப்துல் ரசாக், சிங்கப்பூரின் சி. இராசரத்தினம் மற்றும் தாய்லாந்தின் தனட் கோமன் ஆகிய இந்த ஐவரே இப்பிரகடனத்தில் கையெழுத்திட்ட வெளியுறவுத்துறை அமைச்சர்களாவார். இவர்களே இந்த ஆசியான் கூட்டமைப்பின் நிறுவுனர்கள் என அழைக்கப்படுகின்றனர்.
நோக்கங்கள்
ஆசியான் பிரகடனத்தின்படி ஆசியான் கூட்டமைப்பானது உருவாக்கப்பட்டதன் நோக்கங்களாவன;
தொடர்ந்த விரிவாக்கம்
புரூணை நாடானது 1 ஜனவரி 1984 இல் சுதந்திரமடைந்ததன் பின்னர் ஒரு வாரத்தில் 8 ஜனவரி 1984 இல் இக்கூட்டமைப்புடன் ஆறாவது உறுப்பினராக இணைந்துகொண்டதன் மூலம் இக் கூட்டமைப்பின் வளர்ச்சி ஆரம்பித்தது. 28 ஜூலை 1995 இல் வியட்நாம் இக்கூட்டமைப்புடன் ஏழாவது உறுப்பினராக இணைந்துகொண்டது. வியட்நாம் இணைந்து இரண்டு வருடங்களின் பின்னர் 23 ஜூலை 1997 இல் லாவோஸ் மற்றும் மியான்மார் ஆகிய நாடுகள் ஆசியான் கூட்டமைப்பில் இணைந்துகொண்டன. கம்போடியாவும் லாவோஸ் மற்றும் மியான்மார் ஆகிய நாடுகளுடன் ஆசியான் கூட்டமைப்பில் இணைந்துகொள்ள இருந்த போதிலும் அந்நாட்டின் உள்நாட்டு அரசியல் போராட்டத்தின் காரணமாக இணைந்துகொள்ள முடியவில்லை. பின்னர் 30 ஏப்ரல் 1999 இல் கம்போடியா தனது அரசியல் உறுதிப்பாட்டின் பின்னர் ஆசியான் கூட்டமைப்பில் இணைந்துகொண்டது.
1990 களில் ஆசியான் கூட்டமைப்பின் அங்கத்தவர்களின் எண்ணிக்கையும் நாடுகளுக்கிடையிலான மேலதிக ஒருங்கிணைப்பும் அதிகரித்தது. 1990 ஆம் ஆண்டு கிழக்கு ஆசியாவின் பொருளாதாரக் குழுவை உருவாக்க மலேசியா தீர்மானித்தது. இதன் மூலம் ஆசியான் கூட்டமைப்பின் அங்கத்தவர்களையும் சீனக் குடியரசு, ஜப்பான், தென் கொரியா போன்ற நாடுகளையும் உள்ளடக்கி ஆசிய-பசிபிக் பொருளாதாரக் கூட்டமைப்பில் உள்ள ஐக்கிய அமெரிக்காவின் செல்வாக்கு அதிகரித்தலை முழு ஆசியப் பிராந்தியத்திலும் கட்டுப்படுத்துதலே இக் குழுவின் நோக்கமாகும். ஐக்கிய அமெரிக்காவில் இருந்தும் ஜப்பானி இருந்தும் வந்த பாரிய எதிர்ப்பின் காரணமாக இத்திட்டம் கைவிடப்பட்டது. இத்திட்டம் தோல்வியில் முடிந்த போதிலும் அங்கத்துவ நாடுகள் மேலதிக ஒருங்கிணைப்பிற்குத் தமது பணியைத் தொடர்ந்து 1997 இல் ஆசியான் மற்றும் மூன்று (ASEAN Plus Three) எனப்படும் அமைப்பு உருவாக்கப்பட்டது.
கிழக்குத் திமோரும் பப்புவா நியூ கினியாவும்
2011 ஆம் ஆண்டு மார்ச் மாதம் ஜகார்த்தாவில் நடைபெற்ற ஆசியான் உத்தியோகபூர்வ உச்சி மாநாட்டின் போது கிழக்குத் திமோர் ஆசியான் கூட்டமைப்பில் பதினோராவது அங்கத்தவராக இணைய விருப்பம் தெரிவித்து விண்ணப்பக் கடிதத்தைக் கையளித்தது. இந்தோனேசியா கிழக்குத் திமோருக்கு இதயங்கனிந்த வரவேற்பை தெரிவித்தது.
பப்புவா நியூகினியா 1976 ஆம் ஆண்டு பார்வையாளர் அந்தஸ்தைப் பெற்றுக்கொண்டதுடன் 1981 ஆம் ஆண்டில் விசேட பார்வையாளர் அந்தஸ்தைப் பெற்றுக்கொண்டது. பப்புவா நியூகினியா ஒரு மெலனேசியன் அரசாகும்.
சுதந்திர வர்த்தகம்
2007 ஆம் ஆண்டில் ஆசியான் கூட்டமைப்பு தனது 40 ஆவது வருட நிறைவு விழாவையும் ஐக்கிய அமெரிக்காவுடனான இராஜதந்திர உறவுகளின் 30 வருடப் பூர்த்தியையும் கொண்டாடியது. 2013 ஆம் ஆண்டளவில் சீனா, ஜப்பான், தென் கொரியா, இந்தியா, ஆஸ்திரேலியா மற்றும் நியூசிலாந்து ஆகிய நாடுகளுடன் சுதந்திர வர்த்தக உடன்பாடுகளை ஏற்ப்டுத்திக் கொள்வதென 26 ஓகஸ்ட் 2007 இல் தீர்மானிக்கப்பட்டதுடன் 2015 ஆம் ஆண்டில் ஆசியான் பொருளாதார சமூகத்தை நிறுவுவதெனவும் முடிவெடுக்கப்பட்டது.
27 பெப்ரவரி 2009 இல் சுதந்திர வர்த்தக ஒப்பந்தம் ஒன்று ஆசியான் கூட்டமைப்பின் அங்கத்துவ நாடுகளுக்கும் ஆஸ்திரேலியா மற்றும் நியூசிலாந்து ஆகிய நாடுகளுக்கு இடையில் கைச்சாத்திடப்பட்டது. இந்தச் சுதந்திர வர்த்தக ஒப்பந்தமானது 12 நாடுகளினதும் மொத்த உள்நாட்டு உற்பத்தியை 2000 தொடக்கம் 2020 வரையான வருடக் காலப் பகுதியில் 48 பில்லியன் அமெரிக்க டொலர்களால் உயர்த்துவதையே நோக்கமாகக் கொண்டு உருவாக்கப்பட்டது. ஆசியான் கூட்டமைப்பின் அங்கத்துவ நாடுகளும் அவர்களின் ஆறு பெரிய வர்த்தகப் பங்காளிகளான ஆஸ்திரேலியா, சீனா, இந்தியா, ஜப்பான், நியூசிலாந்து மற்றும் தென் கொரியா ஆகிய நாடுகளும் 26-28 பெப்பிரவரி 2013 காலப்பகுதியில் இந்தோனேசியாவின் பாலி நகரில் பிராந்திய பரந்த பொருளாதார ஒத்துழைப்பு தொடர்பான முதற்கட்டப் பேச்சுவார்த்தைகளை ஆரம்பித்தனர்.
விமர்சன வரவேற்பு
ஆசியான் வழி அமைப்பின் உருவாக்க நிலைகளின் சூழ்நிலை சமகால அரசியல் யதார்த்தத்தில் இருந்து மாறுபட்டிருப்பதைக் காணலாம்.
ஆசியான் உச்சி மாநாடுகள்
தென்கிழக்காசிய நாடுகளின் கூட்டமைப்பால் நடாத்தப்படும் கூட்டங்கள் ஆசியான் உச்சி மாநாடுகள் என அழைக்கப்படுகின்றன. இவ்வாறான ஆசியான் உச்சி மாநாடுகளில் உறுப்பு நாடுகளின் அரசுத் தலைவர்கள் பிராந்தியப் பிரச்சினைகளைப் பற்றி விவாதிக்கவும் அவற்றைத் தீர்க்கவும் சந்தித்துக்கொள்வதோடு, ஆசியான் பிராந்தியத்திற்குள் உட்படாத வேற்று நாட்டுத் தலைவர்களுடன் சந்திப்புக்களை மேற்கொண்டு வெளிநாடுகளுடனான தொடர்புகளையும் வளர்த்துக்கொள்கின்றனர்.
ஆசியான் தலைவர்களின் உத்தியோகபூர்வ உச்சி மாநாடு முதன்முதலாக இந்தோனேசியாவின் பாலி நகரில் 1976 ஆம் ஆண்டு நடைபெற்றது. ஆசியானின் மூன்றாவது உத்தியோகபூர்வ உச்சி மாநாடு பிலிப்பைன்சின் மணிலா நகரில் 1987 ஆம் ஆண்டு நடைபெற்றது. அந்த மாநாட்டில் தென்கிழக்காசிய_நாடுகளின்_கூட்டமைபின் அரசுத் தலைவர்கள் ஐந்து வருடங்களுக்கு ஒரு முறை சந்தித்துக் கொள்வதெனத் தீர்மானிக்கப்பட்டது. தொடர்ச்சியாக 1992 ஆம் ஆண்டு சிங்கப்பூரில் நடைபெற்ற நான்காவது உத்தியோகபூர்வ உச்சி மாநாட்டில் அரசுத் தலைவர்கள் அடிக்கடி சந்தித்துக்கொள்ள விருப்பமும் சம்மதமும் தெரிவித்ததையடுத்து மூன்று வருடங்களுக்கு ஒரு முறை ஆசியான் உச்சி மாநாடுகளை நடத்துவதெனத் தீர்மானிக்கப்பட்டது. அதன் பின்னர் 2001 ஆம் ஆண்டில், இப்பிராந்தியத்தில் தாக்கம் செலுத்தும் அவசரப் பிரச்சினைகளை குறிப்பிடுவதற்காக வருடாந்தம் சந்தித்துக் கொள்வதெனத் தீர்மானிக்கப்பட்டது. உத்தியோகபூர்வ உச்சி மாநாட்டை தமது பெயரின் அகர வரிசைப்படி ஒவ்வொரு நாட்டிலும் நடாத்த உறுப்பு நாடுகள் சம்மதம் தெரிவித்துக்கொண்டன. ஆனால் பர்மா நாடானது ஐக்கிய அமெரிக்காவாலும், ஐரோப்பிய ஒன்றியத்தாலும் ஏற்படுத்தப்பட்ட அழுத்தங்களின் காரணமாக 2006 ஆம் ஆண்டில் ஆசியான் உத்தியோகபூர்வ உச்சி மாநாட்டை நடாத்தும் உரிமையை 2004 ஆம் ஆண்டில் இழந்தது.
2008 ஆம் ஆண்டு டிசம்பர் மாதம் ஆசியான் சாசனம் நடைமுறைக்கு வந்ததையடுத்து ஆசியான் உத்தியோகபூர்வ உச்சி மாநாட்டை வருடத்திற்கு இருமுறை நடத்துவதெனத் தீர்மானிக்கப்பட்டது.
ஆசியான் உத்தியோகபூர்வ உச்சி மாநாடு மூன்று நாட்களுக்கு நடைபெறும். மாநாட்டின் வழக்கமான நடைமுறைகள் பின்வருமாறு;
பாங்கொக்கில் நடைபெற்ற ஐந்தாவது உத்தியோகபூர்வ உச்சி மாநாட்டில் அரசுத் தலைவர்கள், ஒவ்வொரு உத்தியோகபூர்வ உச்சி மாநாடுகளுக்கும் இடையில் சாதாரணமாக சந்தித்துக்கொள்வதெனத் தீர்மானிக்கப்பட்டது. :
கிழக்கு ஆசிய உத்தியோகபூர்வ உச்சிமாநாடு
கிழக்கு ஆசிய உத்தியோகபூர்வ உச்சிமாநாடானது (EAS) ஆசியான் கூட்டமைப்பின் தலைமையுடன் கிழக்கு ஆசியா மற்றும் அப்பிராந்தியத்திலுள்ள 16 நாடுகளை உள்ளடக்கி ஒவ்வொரு வருடமும் கூட்டப்படும் ஒரு பரந்த ஆசிய அமைப்பாகும். இந்த உச்சிமாநாடானது வர்த்தகம், ஆற்றல் மற்றும் பாதுகாப்புத் துறைகளில் வளர்ச்சியை ஏற்படுத்தவும் பிராந்திய ஒற்றுமையைக் கட்டியெழுப்பவும் நடாத்தப்படுகின்றது.
முதலாவது உத்தியோகபூர்வ உச்சிமாநாடானது கோலாலம்பூரில் 14 டிசம்பர் 2005 இல் நடைபெற்றது. அடுத்தடுத்த கூட்டங்கள் ஆசியான் தலைவர்களின் வருடாந்த சந்திப்பிற்குப் பின்னர் நடைபெற்றன.
ஞாபகார்த்த உச்சிமாநாடு
ஆசியான் கூட்டமைப்பிற்குள் உள்ளடங்காத நாடொன்றினால் ஆசியான் கூட்டமைப்பிற்கும் ஆசியான் கூட்டமைப்பிற்குள் உள்ளடங்காத நாடு ஒன்றிற்கும் இடையில் ஒரு மைல்கல் ஆண்டு நிறைவைக் குறிக்கும் பொருட்டு நடாத்தப்படும் மாநாடே ஞாபகார்த்த உச்சிமாநாடு எனப்படும். இம் மாநாட்டை நடாத்தும் நாடு இந்த மாநாட்டிற்கு ஆசியான் கூட்டமைப்பில் அங்கத்துவம் வகிக்கும் நாடுகளின் அரசுத் தலைவர்களுக்கு அழைப்பு விடுத்து தமக்கிடையிலான எதிர்கால ஒத்துழைப்பு மற்றும் கூட்டாண்மை பற்றிக் கலந்துரையாடும்.
வேறு சந்திப்புக்கள்
மேற்குறிப்ப்டப்பட்ட கூட்டங்களுக்கு மேலதிகமாக ஏனைய வழக்கமான சந்திப்புக்களும் நடாத்தப்படுகின்றன. இவற்றுள் ஆசியான் அமைச்சர்கள் கூட்டமும் ஏனைய சிறிய கூட்டங்களும் உள்ளடங்கும். இக் கூட்டங்கள் பொதுவாக பாதுகாப்பு அல்லது சுற்றுச்சூழலைப் பற்றி அமைந்திருப்பதுடன் இக்கூட்டங்களில் அரசுத் தலைவர்களுக்குப் பதிலாக அமைச்சர்களே கலந்துகொள்வார்கள்.
மேலும் மூன்று
ஆசியான் மற்றும் மூன்று என்பது ஆசியான் கூட்டமைப்பு நாடுகள், சீனா, ஜப்பான் மற்றும் தென் கொரியா ஆகியவை இணைந்து நடாத்தும் ஒரு மாநாடாகும். இது ஒவ்வொரு ஆசியான் உத்தியோகபூர்வ உச்சிமாநாட்டின் போதும் முக்கிய நிகழ்வாக நடைபெறும். இன்றுவரை சீனா, ஜப்பான் மற்றும் தென் கொரியா நாடுகள் சுதந்திர வர்த்தக பகுதியை (FTA) உருவாக்கவில்லை. சுதந்திர வர்த்தக பகுதியை (FTA) உருவாக்குதல் குறித்த கூட்டமானது 2012 ஆம் ஆண்டின் இறுதிப் பகுதியில் நடைபெற்றது.
ஆசியா-ஐரோப்பா சந்திப்பு
ஆசியா-ஐரோப்பா சந்திப்பு (ASEM) ஆசிய ஐரோப்பிய நாடுகளுக்கு இடையில் கூட்டுறவைப் பலப்படுத்தும் முகமாக 1996 ஆம் ஆண்டு ஆரம்பிக்கப்பட்டது. விசேடமாக ஐரோப்பிய ஒன்றியத்திற்கும் ஆசியான் கூட்டமைப்பிற்கும் இடையில் ஒற்றுமையை ஏற்படுத்தவே இச்சந்திப்பு ஆரம்பிக்கப்பட்டது. ஆசியான் கூட்டமைப்பின் சார்பாக 45 ASEM பங்காளர்களில் ஒருவரான செயலாளர் கலந்துகொள்வார். அத்தோடு இச்சந்திப்போடு இணைந்து நடக்கும் ஆசியா - ஐரோப்பா அறக்கட்டளை (ASEF) என்ற சமூக கலாச்சார அமைப்பின் கூட்டத்திலும் ஆசியான் கூட்டமைப்பின் சார்பாக ஒரு பிரதிநிதி அரசாங்க குழுவில் நியமிக்கப்படுவார்.
ஆசியான்-ரஷ்யா உச்சிமாநாடு
ஆசியான்-ரஷ்யா உச்சிமாநாடு என்பது ஆசியான் கூட்டமைப்பின் அங்கத்துவ நாடுகளின் தலைவர்களுக்கும் ரஷ்ய ஜனாதிபதிக்கும் இடையில் வருடாந்தம் நடைபெறும் ஒரு சந்திப்பாகும்.
ஆசியான் வெளியுறவுத்துறை அமைச்சர்கள் சந்திப்பு
ஆசியான் வெளியுறவுத்துறை அமைச்சர்கள் சந்திப்பின் 44 ஆவது வருடாந்த சந்திப்பானது 16 ஜூலை ]]2011]] தொடக்கம் 23 ஜூலை 2011 வரை பாலி நகரில் நடைபெற்றது.இச்சந்திப்பில் இந்தோனேசியா ஆசியான் கூட்டமைப்பைச் சேர்ந்த நாடுகளின் குடிமக்களுக்கு ஆசியான் பிராந்தியத்திற்குள்ளான பயணங்களுக்கு ஒன்றுபட்ட ஆசியான் பயண விசாவை முன்மொழிந்தது. 45 ஆவது வருடாந்த சந்திப்பானது கம்போடியாவின் புனோம் பென் நகரில் நடைபெற்றது. தென் சீனக் கடலின் உரிமை தொடர்பான சீனா மற்றும் அண்டை நாடுகளுடன் ஏற்பட்ட கருத்து முரண்டாடுகள் காரணமாக ஆசியான் கூட்டமைப்பின் வரலாற்றில் முதன்முறையாக இச்சந்திப்பின் முடிவில் இராஜதந்திர அறிக்கை அமைப்பினால் வெளியிடப்படவில்லை.
பொருளாதார சமூகம்
ஆசியான் கூட்டமைப்பின் உறுதியான பிராந்திய கூட்டுறவிற்கு ஆதாரமாக விளங்கும் முக்கிய மூன்ரு தூண்களாக பாதுகாப்பு, சமூக கலாச்சார ஒருங்கிணைப்பு மற்றும் பொருளாதார ஒருங்கிணைப்பு என்பன உள்ளன. ஆசியான் கூட்டமைப்பின் அங்கத்துவ நாடுகள் ஒன்றிணைந்து பொருளாதார ஒருங்கிணைப்பை மேம்படுத்தும் பொருட்டு 2015 ஆம் ஆண்டு ஆசியான் பொருளாதார சமூகத்தை (AEC) உருவாக்கின. 1989 தொடக்கம் 2009 வரையான காலப்பகுதிய்ல் ஆசியான் கூட்டமைப்பைச் சேர்ந்த நாடுகளின் சராசரிப் பொருளாதார வளர்ச்சியாக சிங்கப்பூர் 6.73 சதவீதமாகவும், மலேசியா 6.15 சதவீதமாகவும், இந்தோனேசியா 5.16 சதவீதமாகவும், தாய்லாந்து 5.02 சதவீதமாகவும், பிலிப்பைன்ஸ் 3.79 சதவீதமாகவும் இருந்தன. இந்தப் பொருளாதார வளர்ச்சியானது ஆசிய-பசிபிக் பொருளாதாரக் கூட்டமைப்பின் சராசரிப் பொருளாதார வளர்ச்சியான 2.83 சதவீதத்திலும் அதிகமாகும்.
ஆசியானின் ஆறு பிரதானமானவர்கள்
ஆசியான் கூட்டமைப்பிலுள்ள ஏனைய நாடுகளின் பொருளாதாரத்திலும் பார்க்கப் பலமடங்கு வளர்ச்சியடைந்த ஆறு பெரிய பொருளாதார நாடுகளே ஆசியானின் ஆறு பிரதானமானவர்கள் என அழைக்கப்படுகின்றன.
வெளிநாட்டு நேரடி முதலீடு
2009 ஆம் ஆண்டில் ஆசியான் கூட்டமைப்பின் வெளிநாட்டு நேரடி முதலீடானது 37.9 பில்லியன் அமெரிக்க டொலர்களாக இருந்தது. பின்னர் 2010 ஆம் ஆண்டில் இரண்டு மடங்காகி 75.8 பில்லியன் அமெரிக்க டொலர்களாக அதிகரித்தது. ஆசியான் கூட்டமைப்பின் 22 சதவீத வெளிநாட்டு நேரடி முதலீடு ஐரோப்பிய ஒன்றியத்திலிருந்து வருகின்றது. அடுத்ததாக 16 சதவீதம் ஆசியான் கூட்டமைப்பின் அங்கத்துவ நாடுகளிடமிருந்தும் ஜப்பான் மற்றும் ஐக்கிய அமெரிக்காவிடம் இருந்தும் கிடைக்கப் பெறுகின்றது.
உள்ளார்ந்த ஆசியான் பயணம்
ஆசியான் நாடுகளிடையே இலவச விசா சேவை அறிமுகம் செய்துவைக்கப்பட்டதால் உள்ளார்ந்த ஆசியான் பயணங்களின் எண்ணிக்கை மிகவும் வேகமாக அதிகரித்தது. 2010 ஆம் ஆண்டில் ஆசியான் அங்கத்துவ நாடுகளின் சுற்றூலாப் பயணிகளின் எண்ணிக்கையான 73 மில்லியனில் 47 சதவீதம் அல்லது 34 மில்லியன் சுற்றூலாப் பயணிகள் வேறோர் ஆசிய நாட்டிலிருந்து வந்தவர்களாவார்கள்.
உள்ளார்ந்த ஆசியான் வர்த்தகம்
2010 ஆம் ஆண்டின் இறுதிப் பகுதியின் வரையில் உள்ளார்ந்த ஆசியான் வர்த்தகமானது மிக்கக் குறைந்த அளவிலேயே நடைபெற்று வருகின்றது. ஆசியான் கூட்டமைப்பின் அங்கத்துவ நாடுகள் ஆசியான் கூட்டமைப்பினுள் உள்ளடங்காத நாடுகளுக்கே அதிகமாக எற்றுமதியை மேற்கொண்டன. எனினும் ஆசியான் கூட்டமைப்பின் அங்கத்துவ நாடுகளுள் தமது ஏற்றுமதியில் லாவோஸ் 80 வீதத்தையும் மியான்மார் 50 வீதத்தையும் வேறோர் ஆசியான் கூட்டமைப்பின் அங்கத்துவ நாட்டுக்கு எற்றுமதி செய்தது.
சாசனம்
ஆசியான் கூட்டமைப்பின் அங்கத்துவ நாடுகள் 2007 ஆம் ஆண்டு நவம்பர் மாதம் ஐரோப்பிய ஒன்றியத்தின் பாணியிலான சமூகத்தை நோக்கி நகரும் நோக்குடன் கையெழுத்திட்ட ஆசியான் சாசனத்தை நடைமுறைக்குக் கொண்டுவரும் பொருட்டு 15 டிசம்பர் 2008 இல் இந்தோனேசியாவின் தலைநகரான ஜகார்த்தாவில் ஒன்றுகூடினார்கள். இந்த ஆசியான் சாசனம் ஆசியான் கூட்டமைப்பை ஒரு சட்ட அமைப்பாக மாற்றியதுடன் 500 மில்லியன் மக்கள் சூழ்ந்துள்ள இப்பிராந்தியத்தில் ஒரு சுதந்திர வர்த்தக பகுதியை உருவாக்குதல் அதன் இலக்காக அமைந்தது.
கலாசார நடவடிக்கைகள்
ஆசியான் பிராந்தியத்தை மேலும் ஒருங்கிணைக்கும் பொருட்டு ஆசியான் கூட்டமைப்பு பல்வேறு கலாச்சார நடவடிக்கைகளை மேற்கொள்கின்றது. இவற்றுள் விளையாட்டுக்கள், கல்வி நடவடிக்கைகள் என்பவற்றுடன் எழுத்தாளர்களுக்கான விருதுகளும் உள்ளடங்குகின்றன. ஆசியான் பல்கலைக்கழக வலையமைப்பு, ஆசியான் உயிர்ப் பல்வகைமைக்கான மையம், ஆசியான் சிறந்த விஞ்ஞானி மற்றும் தொழில்நுட்பவியலாளர் விருது, சிங்கப்பூரின் அனுசரணையில் வழங்கப்படும் ஆசியான் உதவித்தொகை என்பன இவற்றிற்குச் சில உதாரணங்களாகும்.
எழுத்தறிவு வீதம்
பொதுவாக எழுத்தறிவு என்பது ஒரு மொழியை வாசிக்க, எழுத, பேச, கேட்டுப் புரிந்து கொள்ளக்கூடிய ஆற்றலைக் குறிக்கும். ஆசியான் நாடுகளில் ஆறு நாடுகள் 2000 ஆம் ஆண்டளவில் 100% வீதத்தை நோக்கி வளர்ச்சியடைந்துள்ளன. 1990 களில் ஏற்படுத்தப்பட்ட கட்டாய ஆரம்க் கல்வியே இந்த எழுத்தறிவு வளர்ச்சிக்குக் காரணமாகும்.
வயது வந்தோருக்கான (15+) எழுத்தறிவு வீதம் பல நாடுகளில் உயர்வாக உள்ளது. ஆனால் இரு நாடுகளின் வயது வந்தோருக்கான எழுத்தறிவு வீதம் 90% இற்கு அண்மித்துக் காணப்படுகின்றது. ஆண்களுக்கும் பெண்களுக்கும் இடையிலான எழுத்தறிவு வீதத்தில் சிறு வித்தியாசத்தை காணக்கூடியதாக உள்ளது. ஆண்களுக்கும் பெண்களுக்கும் இடையிலான எழுத்தறிவு வீதம் கம்போடியாவில் 14% ஆகவும் லாவோசில் 19% ஆகவும் உள்ளது.
தென்கிழக்கு ஆசிய விளையாட்டுக்கள்
தென்கிழக்கு ஆசிய விளையாட்டுக்கள் பொதுவாக எஸ்.ஈ.ஏ விளையாட்டுக்கள் (SEA Games) என அழைக்கப்படுகின்றன. இது பல்வேறுவகையான விளையாட்டுக்களை உள்ளடக்கி இரண்டு ஆண்டுகளுக்கு ஒரு முறை நடைபெறுகின்றது. இவ்விளையாட்டுக்களில் தென்கிழக்காசியாவைச் சேர்ந்த 11 நாடுகள் பங்குபற்றுகின்றன. இவ்விளையாட்டுக்க தென்கிழக்கு ஆசிய விளையாட்டுக்கள் கூட்டமைப்பின் சட்டதிட்டங்களுக்கு அமைவாகவும் பன்னாட்டு ஒலிம்பிக் குழு (IOC) மற்றும் ஆசிய ஒலிம்பிக் குழு ஆகியவற்றின் மேற்பார்வையின் கீழும் நடைபெறுகின்றன.
ஆசியான் மாற்றுத் திறனாளர் விளையாட்டுக்கள்
ஆசியான் மாற்றுத் திறனாளர் விளையாட்டுக்கள் என்பது பல்வேறுவகையான விளையாட்டுக்களை உள்ளடக்கி இரண்டு ஆண்டுகளுக்கு ஒரு முறை நடைபெறும் மாற்றுத் திறனாளிகளுக்கான விளையாட்டுப் போட்டியாகும். இது ஒவ்வொரு தென்கிழக்கு ஆசிய விளையாட்டுக்களின் பின்னரும் நடைபெறுகின்றது. இவ்விளையாட்டுக்களில் தென்கிழக்காசியாவைச் சேர்ந்த 11 நாடுகள் பங்குபற்றுகின்றன. இவ்விளையாட்டுக்கள் மாற்றுத் திறனாளர் ஒலிம்பிக் விளையாட்டுக்களின் பின்னர் தோற்றம் பெற்றதுடன் இவ்விளையாட்டுக்களில் மாற்றுத்திறனாளிகளும், கண்பார்வைக் குறைபாடு உள்ளவர்களும் பங்குபற்றுகின்றனர்.
ஆசியான் காற்பந்து வெற்றிக்கிண்ணம்
ஆசியான் கால்பந்து வெற்றிக்கிண்ணம் என்பது இரண்டு ஆண்டுகளுக்கு ஒரு முறை நடைபெறும் காற்பந்தாட்டப் போட்டியாகும். இப்போட்டிகள் ஆசியான் காற்பந்துக் கூட்டமைப்பினால் நடாத்தப்படுவதுடன் பன்னாட்டுக் கால்பந்து சங்கங்களின் கூட்டமைப்பினால் அங்கீகாரம் பெறப்பட்டவையாகவும் உள்ளன. இப்போட்டிகளில் தென்கிழக்காசிய நாடுகளின் தேசியக் காற்பந்து அணிகள் பங்குபற்றுகின்றன. இப்போட்டிகள் 1996 ஆம் ஆண்டு டைகர் கிண்ணம் என்ற பெயரில் தொடங்கி வைக்கப்பட்டதுடன் பின்னர் ஆசிய பசிபிக் பிரெவெரீஸ் நிறுவனத்தின் அனுசரணை ஒப்பந்தம் நிறுத்தப்பட்டதால் ஆசியான் காற்பந்து வெற்றிக்கிண்ணம் எனப் பெயர்மாற்றம் செய்யப்பட்டது. தற்பொழுது, இந்த காற்பந்து விளையிட்டு போட்டி, AFF Suzuki என பெயர்மாற்றம் கண்டுலுள்ளது. இவண்டிற்கான இறுதிக்கட்ட சுற்று வரும் 18 நவம்பர் முதல் 15 டிசம்பர் 2018 வரை நடைபெறும்.
ஆசியான் 2030 பீபா உலகக் கோப்பை ஏல உரிமை
ஜனவரி 2011: ஆசியான் கூட்டமப்பின் வெளியுறவுத்துறை அமைச்சர்கள் இந்தோனேசியாவின் லம்பொக் நகரில் நடத்திய சந்திப்பை அடுத்து 2030 ஆம் ஆண்டில் உலகக்கோப்பை காற்பந்தை நடத்தும் உரிமையை ஒரு தனி அமைப்பாகப் பெறத் தீர்மானிக்கப்பட்டது.
மே 2011: ஆசியான் 2030 ஆம் ஆண்டு உலகக்கோப்பை காற்பந்தை நடாத்த அதன் முயற்சியில் முன்னோக்கி செல்ல வேண்டும் எனத் தீர்மானிக்கப்பட்டது. இச் சந்திப்பு ஜனவரியில் மேற்கொள்ளப்பட்ட உடன்படிக்கையின் தொடர்ச்சியாக நடைபெற்றது.
வெளி இணைப்புகள்
பகுப்பு:அமைப்புகள் பகுப்பு:தென்கிழக்காசிய நாடுகள் பகுப்பு:உலக நாடுகளின் கூட்டமைப்புக்கள் பகுப்பு:ரமோன் மக்சேசே விருது பெற்றோர் பகுப்பு:தென்கிழக்காசியா
டபிள்யூ. எச். ஆதன்
thumb|Auden (1939) விஸ்டன் ஹக் ஆடன் (W. H. Auden 21 பிப்ரவரி 1907   - 29 செப்டம்பர் 1973) ஒரு ஆங்கில-அமெரிக்க கவிஞர். ஆடனின் கவிதைகள் அதன் பாங்கு மற்றும் தொழில்நுட்ப சாதனைகள் போன்றவற்றிற்காக பரவலாக அறியப்படுகின்றன. அரசியல், ஒழுக்கநெறிகள், அன்பு மற்றும் மதம் ஆகியவற்றுடன் அதன் ஈடுபாடு மற்றும் தொனி, வடிவம் மற்றும் உள்ளடக்கம் ஆகிய அம்சங்களுக்காகவும் இவரது கவிதைகள் அறியப்படுகிறது. " இறுதி ஊர்வலம் " பியூனரல் புளூஸ் போன்ற காதல் கவிதைகளுக்காக இவர் பரவலாக அறியப்படுகிறார்.
இவர் யார்க்கில் பிறந்தார், பர்மிங்காம் அருகில் ஒரு நடுத்தர குடும்பத்தில் வளர்ந்தார். இவர் ஆங்கில சுயாதீன (அல்லது பொது ) பள்ள்யில் பயின்றார் மற்றும் ஆக்ஸ்போர்டில் உள்ள கிறிஸ்ட் சர்ச்சில் ஆங்கிலம் பயின்றார். 1928-29ல் பேர்லினில் சில மாதங்களுக்குப் பிறகு, இவர் பிரிட்டிஷ் பொதுப் பள்ளியில் ஐந்து ஆண்டுகள் (1930 முதல் 1935 ஆம் ஆண்டு வரை கல்வி பயின்றார். பின்னர் ஐஸ்லாந்து மற்றும் சீனாவுக்குச் சென்று தனது பயணங்களைப் பற்றிய புத்தகங்களை எழுதினார்.
1939 இல் இவர் அமெரிக்காவுக்குச் சென்று 1946 இல் ஒரு அமெரிக்க குடியுரிமை பெற்றார். இவர் 1941 முதல் 1945 வரை அமெரிக்க பல்கலைக்கழகங்களில் கற்பித்தல்பணியினை மேற்கொண்டார், அதைத் தொடர்ந்து 1950 களில் பகுதி நேர பேராசிரியராகப் பணியாற்றினார்.
வாழ்க்கை
thumb|ஆடென் பிறந்த இடம் யார்க்கில் இவரின் தந்தை மருத்துவரான ஜார்ஜ் அகஸ்டஸ் ஆடென் (1872-1957) மற்றும் தாய் கான்ஸ்டன்ஸ் ரோசாலி ஆடென் ஆகியோருக்கு இங்கிலாந்தின் யார்க்கில் ஆடென் பிறந்தார், இவர் ஒரு மிஷனரி செவிலியராக பயிற்சி பெற்றார் .ஆனால் இவர் அந்த பணியாற்றவில்லை. இவரின் பெற்றோர்களின் மூன்று மகன்களில் மூன்றாவது மகன் ஆவார்; மூத்தவர், ஜார்ஜ் பெர்னார்ட் ஆடென் (1900-1978) ஒரு வேளான்மைப் பணி செய்து வந்தார். இரண்டாவது மகனான ஜான் பிக்னெல் ஆடென் (1903-1991) ஒரு புவியியலாளர் பணியினைச் செய்து வந்தார்.
ஆதன் சர்ரேயின் ஹிண்ட்ஹெட் செயின்ட் எட்மண்ட் பள்ளியில் பயின்றார், அங்கு கிறிஸ்டோபர் இஷர்வுட்டை சந்தித்தார் ஷேக்ஸ்பியரின் நாடகங்களில் பள்ள்யில் நடைபெற்ற நிகழ்ச்சிகளில் இவர் 1922 ஆம் ஆண்டில் தி டேமிங் ஆஃப் தி ஷ்ரூவில் கேத்ரீனாவாகவும், மற்றும் 1925 ஆம் ஆண்டில் தி டெம்பஸ்டில் கலிபனாகவும் நடித்தார். இவரின் முதல் கவிதைகள் 1923 இல் பள்ளி இதழில் வெளிவந்தன.
சான்றுகள்
thumb|ஆடென் பள்ளி - ஹிண்ட்ஹெட்
பகுப்பு:1973 இறப்புகள் பகுப்பு:1907 பிறப்புகள்
சோமபுரம் மகாவிகாரை
சோமபுரம் மகாவிகாரை (Somapura Mahavihara (সোমপুর মহাবিহার Shompur Môhabihar), வங்காள தேசத்தில் உள்ள நவகோன் மாவட்டத்தின் பஹர்புரில் உள்ள பௌத்த மகாவிகாரையாகும்.
இம்மகாவிகாரையை கிபி எட்டாம் நூற்றாண்டில், பாலப் பேரரசர் தர்மபாலர் நிறுவினார்.
1985ல் சோமபுர மகாவிகாரையை, யுனெஸ்கோ நிறுவுனம் உலகப் பாரம்பரியக் களமாக அறிவித்தது.
கட்டிடக் கலை
நாற்கர வடிவத்தில் அமைந்த சோமபுரம மகாவிகாரை, பௌத்த பிக்குகள் தங்குவதற்கும், தியானிப்பதற்கும் 177 அறைகளும், மையப் பகுதியில் ஒரு பௌத்த தூபியும் கொண்டது.
27 ஏக்கர் பரப்பளவு கொண்ட சோமபுரம் மகாவிகாரை தொல்லியல் களத்தை அகழ்வாய்வு செய்த போது, சிறிய தூபிகளும், பல அளவுகளில் சுடுமண், கருங்கல் சிற்பங்களும், கல்வெட்டுகளும், நாணயங்களும், பீங்கான் பாண்டங்களும், இந்து, பௌத்த, சமண சமயச் சிற்பங்களும் கண்டெடுக்கப்பட்டது.
கடவுட் சிலைகள்
இங்கு கிடைத்த தொல்பொருட்கள், சோமபுரம் விகாரையின் அருகில் உள்ள தொல்லியல் அருங்காட்சியகத்தில் காட்சிக்கு வைக்கப்பட்டுள்ளது. அவைகளில்;